**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԲԱԼԱՀՈՎԻՏ ԳՅՈՒՂՈՒՄ ԳՏՆՎՈՂ 07-018-0036-0007 ԿԱԴԱՍՏՐԱՅԻՆ ԾԱԾԿԱԳՐՈՒՄ ՆԵՐԱՌՎԱԾ 0.08 ՀԵԿՏԱՐ ՄԱԿԵՐԵՍՈՎ ՀԱՄԱՅՆՔԱՅԻՆ ՀՈՂԱՄԱՍԻ ՆԿԱՏՄԱՄԲ ՍՏԵՓԱՆ ԵՎ ԳԱՅԱՆԵ ՀԱԿՈԲԻ ՂԱԶԱՐՅԱՆՆԵՐԻՆ ՁԵՌՔ ԲԵՐԵԼՈՒ ՆԱԽԱՊԱՏՎՈՒԹՅԱՆ ԻՐԱՎՈՒՆՔ ՏՐԱՄԱԴՐԵԼՈՒ ԵՎ ՀՈՂԱՄԱՍՆ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 4-րդ կետի և 3-րդ մասի, 72-րդ հոդվածի 2-րդ մասի «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի համաձայն, հիմք ընդունելով Աբովյան համայնքի Բալահովիտ գյուղի վարչական ղեկավարի 2024 թվականի հոկտեմբերի 23-ի N 4106/552 տեղեկանքը, որակավորում ունեցող անձի կողմից կազմված 2024 թվականի հոկտեմբերի 21-ի չափագրության փաթեթը և եզրակացությունը՝ ներառյալ եզրակացությունը։ Ստեփան և Գայանե Ղազարյանները Աբովյան համայնքի Բալահովիտ գյուղի Մ. Թումասյան փողոցի թիվ 12 հասցեում ունեն ընդհանուր բաժնային սեփականության իրավունքով իրենց պատկանող (հիմք՝ 2013 թվականի սեպտեմբերի 3-ի N 18102024-07-0197 վկայական) 07-018-0036-0007 կադաստրային ծածկագրով բնակավայրերի նպատակային նշանակության 0.08 հեկտար մակերեսով բնակելի կառուցապատման պետական գրանցում ստացած հողամաս և ըստ վերը նշված վկայականի լրացուցիչ նշումների և տեղեկությունների՝ 0.0975 հա ինքնակամ զբաղեցրած հողամաս։ Վերջիններս նշված հողամասը /0.0975 հա հողամասից 0.08 հա հողամասը՝ համաձայն որակավորում ունեցող անձի կողմից տրված եզրակացության-կադաստրային քարտեզում առկա սխալի/ տնօրինում և տիրապետում են բարեխղճորեն և բացահայտ՝ ավելի քան 10 տարի /համաձայն Բալահովիտ վարչական ղեկավարի պաշտոնակատարի տեղեկանքի/ Հողամասի ընդհանուր տիրապետվող մակերեսը կազմում է 0.16 հա, որը ընդհանուր գտնվում է 07-018-0036-0007 կադաստրային ծածկագրում։ Վերը նշված հանգամանքները Հողային օրեսնգրքի 72-րդ հոդվածի 2-րդ մասի ուժով բավարար հիմք են հանդիսանում սույն նախագծի ընդունման համար։
Օտարվող հողամասը գտնվում է տարածագնահատման գոտիականության 10-րդ գոտում և հողամասի կադաստրային արժեքը մեկ քառակուսի մետրի համար կազմում է 6834,3 ՀՀ դրամ։

«Աբովյան համայնքի Բալահովիտ գյուղում գտնվող 07-018-0036-0007 կադաստրային ծածկագրում ներառված 0.08 հեկտար մակերեսով համայնքային հողամասի նկատմամբ Ստեփան և Գայանե Հակոբի Ղազարյաններին ձեռք բերելու նախապատվության իրավունք տրամադրելու և հողամասն ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**